Obertauern se troba en o sudeste d'o estau de Salzburgo en a cordelera de Radstädter Tauern entre os 1.630 y os 2.526 metros d'altaria sobre o libel d'a mar. O centro hibernal ye amán d'o punto mas alto d'o collau de Radstädter Tauern por o que pasa a carretera de Katschberg (en alemán Katschberger Straße u B99). Obertauern ye trestallau en dos districtos: St. Johann/Pongau y Tamsweg, por o que ye deseparau en os municipios d'Untertauern (Pongau) y Tweng (Lungau). A muga entre os dos municipios ye en o punto mas alto d'o puerto, estando asinas o centro d'a estación d'esqui.